cyanic-selkie/wikianc huggingface dataset:
בניין טראמפ
המירוץ לבניית המגדל הגבוה בעולם
עבודות הבנייה על "בניין בנק מנהטן", שמו הקודם של הבניין, ברחוב וול סטריט 40, החלו בשנת 1929 והוא תוכנן להיות גבוה ב-41 מטרים מבניין וולוורת', שבנייתו הושלמה בשנת 1913. יתר על כן, הבניין תוכנן להיות גבוה בחצי מטר מבניין קרייזלר, שהחל להיבנות שנה קודם לכן, ב-1928. אולם, באוקטובר 1929, היזם, וולטר קרייזלר, השיג אישור מיוחד לבניית צריח, העשוי פלדת אל חלד, בראשו של בניין קרייזלר בגובה 38.1 מטרים, שהקנה למבנה גובה סופי של 319 מטרים. לאחר הוספת הצריח, בניין קרייזלר הפך להיות "הבניין הגבוה ביותר בעולם" החל מה-27 במאי 1930 למשך כשנה אחת, עד שנת 1931, בה הושלם בניין האמפייר סטייט שהפך בתורו להיות הגבוה ביותר בעולם.
אורלה (פולין)
תולדות היישוב
בשנת 1794, עם חלוקת פולין, ישב מלך פולין האחרון סטניסלאב פוניאטובסקי תקופה קצרה באורלה, וממנה הודיע על התפטרותו. עם החלוקה שכנה אורלה בשטח הכיבוש הרוסי. באמצע המאה ה-19 הוקם בית קברות אורתודוקסי בעיירה. עקב המלחמה הפולנית-סובייטית עזבו את אורלה רבים מתושביה. מספר תושבי העיירה ב-1921 היה כ-1,500 בלבד, מהם כ-1,100 יהודים. לאחר הסכם ריגה שבו לעיירה רבים מהתושבים שעזבו אותה עקב הקרבות.
בשואה
טרם פרוץ מלחמת העולם השנייה חיו באורלה כ-2,500 יהודים, כשלושה רבעים מסך תושבי העיירה.
הר אדג'ל
הר אדג'ל (באנגלית: Mount Edgell) הוא הר גבוה, בחוף המערבי של חצי האי האנטארקטי שבאנטארקטיקה.
כלכלת אקוודור
ערי מסחר מרכזיות וחשובות הן ריובמבה וקונקה (kuenka).
התיירות הולכת ותופסת מקום בכלכלה ומהווה פוטנציאל להגדלת ההכנסות במט"ח. עלות המחיה למבקר הזר היא זולה ונוחה, וזאת למרות שקיימת דיפרנציאציה במחירים בין זרים למקומיים. מחירי כניסה לפארקים לאומיים, טיסות, רכבות ומלונות כפולים מהנגבה ממקומיים.
פיגוע הירי בתחנת הדלק בעלי
קידום הרחבת עלי והקמת מאחזים ביהודה ושומרון
למחרת הפיגוע הודיעו ראש הממשלה בנימין נתניהו, שר הביטחון יואב גלנט ושר האוצר בצלאל סמוטריץ' על קידום מיידי של תכנון כ-1,000 יחידות דיור חדשות בעלי.
פעולות נקם
בימים העוקבים היו פעולות נוספות של פורעים יהודים בכפרים לובאן א-שרקיה וחווארה. הם שרפו רכבים, ניפצו שמשות וחסמו את הגישה לכפרים באמצעות סלעי ענק שזרקו לכבישים.
התגובות לפעולות הנקם
ב-30 ביוני התפרסמה בעיתון "הארץ" מודעה, בכותרת "אין זו דרכה של תורה", שבה קראו מאות מחברי הסגל של אוניברסיטת בר-אילן לממשלת ישראל ולכוחות הביטחון לעצור את הפורעים היהודים.
הוצאת שקמונה
הוצאת שקמונה נוסדה ב-1965 בחיפה על ידי ראובן הכט, בעלי ממגורות דגון. שם ההוצאה נקבע על שם התל הארכאולוגי "תל שקמונה" שבחיפה וביטא את אהבתו של הכט לתחום הארכאולוגיה של ארץ ישראל, בסמלילה הרשמי של ההוצאה אף נרשם שמה בכתב עברי עתיק. ההוצאה נוסדה כמוסד ללא כוונת רווח, אלא על מנת לקדם ספרים של חבריו האידאולוגיים של הכט (לאמור, התומכים בליברליזם ומאנשי הציונות הרוויזיוניסטית) שהתקשו להוציא את ספריהם לאור במדינת ישראל של אותה תקופה בה רבות מהוצאות הספרים הגדולות היו קשורות לתנועת העבודה ולהסתדרות. כן ראו אור בהוצאה, שהכט היה הגורם המרכזי בה, ספרים בנושאים הקרובים לליבו של הכט כלומר, חיפה, ארכאולוגיה והיסטוריה של ארץ ישראל. עם ייסודה של התנועה למען ארץ ישראל השלמה ביולי 1967, הפכה ההוצאה למו"ל המזוהה עם התנועה, ערכיה ואנשיה.
ויקן
ויקן הוא מחוז במזרח נורווגיה, שהוקם ב-1 בינואר 2020 על ידי מיזוג המחוזות אקרסהוס, בוסקרוד ואסטפול בתוספת שלוש עיריות נוספות.
היסטוריה
מחוז ויקן קיבל את שמו מהאזור ההיסטורי ויקן, שהתייחס בתקופת הוויקינגים באופן רופף לאזורים סביב אוסלו-פיורד, אך הפך לשם נרדף לבוהוסלאן (כיום בשוודיה) במהלך ימי הביניים. בנורווגיה השימוש בשם ויקן התחדש רק על ידי המפלגה הפרו-נאצית "נאשונל סמלינג" במהלך מלחמת העולם השנייה כדי לשוות מקבילות לתקופת הוויקינגים; נאשונל סמלינג התייחס לווסטפול ובוסקרוד כווסט-ויקן ואקרסהוס (כולל רוב אוסלו המודרנית) ואסטפול כאוסט-ויקן. מחוז ויקן החדש אינו כולל חלקים גדולים מוויקן ההיסטורית, כולל מרכזו ההיסטורי של האזור בוהוסלאן, רובו של וסטפולד או אוסלו. מחוז ויקן החליט שבירת המחוז הזמנית תהיה אוסלו.
דומודדובו
העיר נמצאת בסמוך לנמל התעופה דומודדובו. החברה הפרטית הגדולה טראנסאארו החזיקה את משרדיה בנמל תעופה זה.
צו נשיאותי (ספר)
צו נשיאותי (באנגלית: Executive Orders) הוא ספר מאת טום קלנסי, השביעי בסדרת הספרים אודות ג'ק ראיין, מנתח מודיעין של ה-CIA. הספר ממשיך ומתאר את קורותיו של ראיין בעקבות מתקפת הטרור כנגד ארצות הברית בסופו של הספר הקודם בסדרה, חוב של כבוד, אשר במהלכה נהרג נשיא ארצות הברית, מה שהוביל למינויו של ראיין למשרה הרמה, בה מעולם לא חשק.
אליפות ארצות הברית הפתוחה 1978
תחרות זוגות מעורבים
בתחרות השתתפו 32 זוגות. להלן זוגות שזכו בדירוג:
טימותי האטון
ביוגרפיה
טימותי האטון נולד בעיר מליבו שבקליפורניה, לשחקן הקולנוע ג'ים האטון ולמרלין אדמס, מורה במקצועה. הוריו של האטון נפרדו כשהיה בן שלוש, והוא עבר ביחד עם אחותו לגור עם אמו בבוסטון. משפחתו של האטון חזרה לקליפורניה כשהיה בן 12. את השכלתו רכש האטון בתיכון פיירפאקס שבלוס אנג'לס, שם החליט להפוך לשחקן מקצועי והופיע במספר מחזות תיכוניים.
בימוי
ב-1986 ביים פרק אחד מתוך הסדרה "סיפורים מופלאים" שיצר סטיבן ספילברג. ב-2001 ביים 7 פרקים בסדרה "מסתורין נרו וולף", שבו גם כיכב למשך 2 עונות.
חוסיין בשוק
חוסיין בשוק (בטורקית: Hüseyin Beşok; ) הוא כדורסלן עבר טורקי ששיחק בעמדת הסנטר עבור קבוצת אפס פילזן מליגת העל הטורקית.
מוריץ מושקובסקי
קורות חיים
אף כי בימינו נשכח מושקובסקי מן הלב, הרי בשלהי המאה ה-19 נהנה מפופולריות ומהוקרת הקהל. הוא היה מלחין פורה מאוד, שחיבר יותר ממאתיים יצירות. הפסנתרן איגנצי יאן פדרבסקי אמר עליו: "אחרי שופן, אין מי שמיטיב להבין ממושקובסקי איך לכתוב לפסנתר."
מושקובסקי כתב יצירות קטנות רבות לפסנתר, שהנחילו לו פופולריות רבה - בייחוד הקובץ של "מחולות ספרדיים" אופוס 12 לשני פסנתרים. יצירתו המוכרת ביותר כיום היא חמישה-עשר האטיודים הווירטואוזיים אופוס 72 שביצעו פסנתרנים וירטואוזיים כולדימיר הורוביץ ומארק-אנדרה האמלין. כמו כן, כתב מושקובסקי יצירות בקנה מידה גדול יותר, ביניהן הקונצ'רטו לפסנתר במי מז'ור, אופוס 59 והקונצ'רטו לכינור בדו מז'ור, אופוס 30. רבות מיצירות הקטנות אך המבריקות משמשות כקטעי הדרן בסיום קונצרטים ורסיטלים קלאסיים.
בין תלמידיו: יוזף הופמן וולאדו פרלמוטר.
מושקובסקי נפטר בפריז.
מגפת הקורונה ברפובליקה הדמוקרטית של קונגו
ציר זמן
נכון לסוף ינואר 2021, ישנם ברפובליקה הדמוקרטית של קונגו 661 מתים, ו-22,048 מקרי הדבקה מתוכם הבריאו 14,968.
Dónde Estás Corazón
במצעדים העיקריים הגיע השיר למקום החמישי במצעד השירים הלטיניים, והשלישי במצעד שירי הפופ הלטיניים.
וידאו קליפ
הווידאו קליפ הנלווה שיצא לשיר בוים וצולם על ידי אוסקר אסולה וחוליאן טורס. צוות הצילום בחר לצלם את הקליפ בשחור-לבן ובצבעים דהויים וכהים, כדי להמחיש את הכאב שבו. בנוסף לכך, שאקירה הולבשה בשמלה כסופה שהשתלבה עם אווירת הצילום.
ברוך שמעון שניאורסון
תולדותיו
נולד בפודגוז'ה הסמוכה לקרקוב לרב יוסף משה שניאורסון ולנחמה בתו של רבי שמעון אלתר פרנקל-תאומים רבה של פודגוז'ה, חתנו של רבי דוד מקשאנוב ונינו של ה"ברוך טעם". היה מיוחס בארבעה דרכים לבעל התניא, וכן גם היה מיוחס לרבנים נוספים מגדולי החסידות.
בשנת תשי"ב מונה לראש ישיבת תומכי תמימים המרכזית של חב"ד בלוד. בשנת תשט"ז התבקש על ידי חמיו לבוא לכהן לצידו בישיבת טשיבין. לאחר פטירת חמיו בשנת תשכ"ו (1966) מונה לממלא מקומו בראשות הישיבה, וכיהן בתפקיד זה עד פטירתו. לאחר פטירת חמיו, המליץ ה"בית ישראל", האדמו"ר מגור, למנותו כחבר מועצת גדולי התורה על מקום חמיו. בשנת תשמ"ט, כשאגודת ישראל התפלגה, פרש מהמועצת ולא התערב במחלוקת. עם זאת נקרא על ידי שני הצדדים לפשר ביניהם. כמו כן כיהן כחבר ב"וועד הפועל" של ועד הישיבות, תפקיד בו החזיק עד סוף ימיו, והשתתף בישיבות הוועד אף בימי חוליו האחרונים.
בראש חודש אלול תשנ"ט לקה באירוע מוחי באמצע אמירת שיעור פתיחה ולאחר כשנתיים של חולי, נפטר בשבת פרשת שלח תשס"א ונקבר לצד חמיו ורבי אהרן רוקח מבעלז בחלקת הרבנים בהר המנוחות.
מריו צ'יפוליני
אופי ומאפיינים
בשנותיו האחרונות כרוכב מקצועני, נמנע ממנו להשתתף בטור דה פראנס על רקע אי הזמנת קבוצתו למרוץ. ההתעלמות של מנהל הטור הצרפתי, ז'אן-מרי לבלאן מהספרינטר הטוב בעולם בזמנו עוררה גלים רבים בין חובבי מרוצי האופניים. לשיא הגיע הדבר ב-2003 כאשר כולם היו בטוחים כי חולצת הקשת בענן אשר לבש כאלוף העולם הנוכחי, תבטיח לצ'יפוליני את הכרטיס הנכסף. אולם, גם אז נמנע לבלאן מהזמנת צ'יפוליני בטענה כי צ'יפוליני נוהג לפרוש מהמרוץ עם תום הקטעים המישוריים (בהם יש לו סיכוי לנצח) ועם תחילת הקטעים ההרריים (בהם הוא מתקשה) וכי הדבר מלמד על חוסר כבוד למרוץ. נטען גם כי ברוב הפעמים בהם רכב צ'יפוליני בג'ירו ד'איטליה הוא הגיע לסיום המרוץ במילאנו לאחר שעבר פסגות הרים וטיפוסים שאינם נופלים במאומה מהאלפים והפירנאים המצויים במסלול הטור דה פראנס וכי נקודה זו מחזקת את טענתו של לבלאן.
חיפושית הזהב
חיפושית הזהב (באנגלית: The Gold-Bug) הוא סיפור קצר מאת אדגר אלן פו שעלילתו מתרחשת בסאליבנס איילנד שבקרוליינה הדרומית. הסיפור פורסם לראשונה בעיתון Philadelphia Dollar Newspaper ביוני 1843, לאחר שפו זכה בתחרות שערך העיתון ובפרס של $100.
עלילת הסיפור
הסיפור מערב קריפטוגרפיה תוך פירוט של שיטת הפענוח של צופן החלפה פשוט על ידי שימוש בניתוח תדירויות. הצופן שהופיע בסיפור הוא: 53‡‡†305))6*;4826)4‡.)4‡);806*;48†8 ¶60))85;1‡(:‡*8†83(88)5*†;46(88*96 ¶8*;4069285);)6†8)4‡‡;1(‡9;48081;8:8‡ 1;48†85;4)485†528806*81(‡9;48;(88;4 (‡?34;48)4‡;161;:188;‡?; והפענוח הוא: A good glass in the bishop's hostel in the devil's seat forty-one degrees and thirteen minutes northeast and by north main branch seventh limb east side shoot from the left eye of the death's-head a bee line from the tree through the shot fifty feet out. כשהכוונה היא למדוד את המרחק לאוצר מאנך היוצא מהעין השמאלית של גולגולת המת על העץ.
ויקטור דייוויס
ויקטור דייוויס (באנגלית: Victor Davis; 10 בפברואר 1964 - 13 בנובמבר 1989) היה שחיין קנדי. אלוף אולימפי, אלוף עולם ושיאן עולם במשחה ל-200 מטר חזה.
עדות שבורה (סרט)
עלילה
הסרט מסתיים במשפט חדש שעומד להתחיל, כאשר ביצ'ם תובע וקרופורד מוקף בצוות סנגורים בשכר גבוה מחברת וטון סימס.
תקשורת המונים
התקשורת וההיסטוריה האנושית
ניתן לציין את תחילת התפתחותם של אמצעי תקשורת ההמונים במהפכת הדפוס. לפני המצאת מכונת הדפוס, העתקתם של ספרים נעשתה על ידי אדם שזהו מקצוע, ולרוב נשארו הספרים המועתקים תחת המונופול של הכנסייה הקתולית, הן בבעלות על העותקים של כתבי הקודש, והן בתפיסה שרק לה ההיתר והלגיטימציה לקריאה פרשנית של התנ"ך . המצאת מכונת הדפוס באמצע המאה ה־15 על ידי יוהאן גוטנברג אפשרה לראשונה הפצה של ספרים בעותקים רבים ולקהל רחב, והובילה לשינויים חברתיים נרחבים, היכולת החדשה להדפיס ספרים בכמויות, ולמרחקים גדולים, היו אחד הגורמים שאפשרו את הרפורמציה הפרוטסטנטית, כשלראשונה מימי הביניים, ירד משמעותית כוחה של הכנסייה הקתולית.
ארמון דנפרמליין
המלך האחרון שהתגורר בארמון היה המלך צ'ארלס השני, זמן קצר לפני קרב פיטרבי (בשנת 1650). הארמון נעזב זמן קצר לאחר מכן וגגו הוסר בשנת 1708.
כיום נותרו שרידי חומתו הדרומית של הארמון והמטבח.
ערן חרמוני
ביוגרפיה
בשנים 2012–2013 פרסם מאמרים באתר החדשות "וואלה!".
חרמוני שימש כמזכיר סניף מודיעין-מכבים-רעות של מפלגת העבודה. בינואר 2017 נבחר לתפקיד מזכ"ל מפלגת העבודה. בוועידת המפלגה ב-14 בספטמבר של אותה שנה הועברו סמכויותיו על פי הצעתו של יושב הראש אבי גבאי, שהצהיר בריאיון לחיים לוינסון מעיתון הארץ כי אינו מרוצה מתפקודו של חרמוני. במסגרת ההחלטה שהועברה, קיבל אבי גבאי לידיו את סמכויות הניהול של המפלגה והשליטה במינויים ובתקציבים, ופגע בכך בתפקידו ומעמדו של המזכ"ל.
לקראת הבחירות לכנסת ה-21 שוריין במקום ה-11 ברשימת מפלגת העבודה, בבחירות לכנסת ה-22 שובץ במקום השמיני ברשימת "העבודה-גשר", בבחירות לכנסת העשרים ושלוש שובץ במקום ה-13 ברשימת העבודה-גשר-מרצ ובבחירות לכנסת העשרים וארבע הוצב במקום ה-11 ברשימה. בכל הבחירות האלה לא נבחר חרמוני לכנסת.
עד בחירתו לתפקיד המזכ"ל שימש כמנהל המרכז הרעיוני של קרן ברל כצנלסון. במסגרת תפקידו בקרן הקים בין היתר את המכינה הקדם צבאית על שם ברל כצנלסון ויזם את הפקת עלוני "שיחת השבת" - עלוני בתי כנסת ברוח תנועת העבודה שמופצים אחת לשבועיים בעשרות אלפי עותקים בבתי כנסת בישראל.
חבורת בימות
חבורת בימות
החבורה הורכבה משלושה עשר חברים וביניהם יוצאי להקות צבאיות. בין חברי הלהקה: מירי אלוני, רותי בן אברהם, דני גרנות, עוזי מאירי, יגאל חרד ואחרים.
תפוז
טעמו של התפוז נע בין מתוק לחמוץ. את טעמו החמוץ מעניקה לו, כמו לכל פירות ההדר, החומצה הציטרית. לרוב, אוכלים את התפוז כאשר הוא מקולף וטרי, או שסוחטים אותו ושותים את מיצו. לתפוז קליפה מרירה אשר לרוב לא נעשה בה שימוש, אך במאכלים מסוימים היא משמשת כחומר טעם או כקישוט, ויש המייחסים לקליפה סגולות בריאותיות (היא עשירה בוויטמינים ומינרלים) והלבנת שיניים. היא יכולה לשמש גם להכנת ריבה, או חטיף מתוק (קליפות תפוזים מסוכרות). הקליפה מורכבת משני חלקים או מרקמים: שכבה לבנה דקיקה העוטפת את הפרי ונקראת לבנה (החלק הפנימי של הקליפה) ובלועזית: אלבדו ושכבת הקליפה החיצונית שהיא מחוספסת עד גבשושיתית, קשה וכתומה.
פאוור ריינג'רס ביסט מורפרס
תקציר העלילה
בעתיד, מדענים גילו דרך להפיק אנרגיה ירוקה על ידי שימוש ב"רשת ההתמרה" (The Morhpin Grid). אמנם וירוס בשם "איווקס" רוצה להשחית טכנולוגיה זו ולהשתמש בה לרעה.
הפועל חיפה (כדורסל)
הפועל חיפה היא קבוצת כדורסל ישראלית מהעיר חיפה, המשחקת בליגת העל וביורופקאפ. המועדון מנוהל ובבעלות של עמותת האוהדים "הפועל חיפה כדורסל - לב אדום", בראש העמותה עומד הוועד המנהל המורכב מחמישה חברי עמותה כאשר אחד מחברי הוועד משמש כיושב ראש הקבוצה, הוועד נבחר אחת לשנה באספה הכללית של חברי העמותה המתקיימת לאחר סיום העונה.
גביע קוראץ'
את עונת 1979/1980 סיימה הקבוצה שוב במקום ה-4 והעפילה לסיבוב השני של גביע קוראץ' בו פגשה לצמד משחקים את רייר ונציה האיטלקית, במשחק הראשון שנערך בחיפה ניצחו האורחים מאיטליה בתוצאה 95–103 ובמשחק השני באיטליה שוב ניצחו האיטלקים 89–100.
Cold War Kids
Cold War Kids (בתרגום חופשי לעברית "ילדי המלחמה הקרה") היא להקת אינדי רוק אמריקנית מלונג ביץ', קליפורניה. חברי הלהקה הם ניית'ן ווילט (שירה, פסנתר וגיטרה), מאט מאוסט (בס, גיטרה), דוד קון (גיטרה ושירת ליווי), מתיו שוורץ (שירת ליווי, קלידים, פסנתר, כלי הקשה וגיטרה) וג'ו פלאמר (תופים וכלי הקשה). בעבר הלהקה כללה את דאן גאלוצ'י, מאט אווירו וג'וני ראסל.
הפועל חיפה (כדורסל)
שנות ה-80
את עונת 1984/1985 סיימה הקבוצה במקום ה-9 ולא העפילה לפלייאוף.
Cold War Kids
סגנון והשפעות מוזיקליות
הלהקה הושפעה מאמנים כגון בוב דילן, בילי הולידיי, ועוד. סגנון הלהקה הוא רוק המושפע מצלילי אינדי רוק.
הפועל חיפה (כדורסל)
שנות ה-2000, איחודים ופירוקים
הקבוצה הוקמה מחדש בליגה ב', הליגה הנמוכה בישראל, ובתום עונת 2006/2007 עלתה לליגה א'. בעונת 2007/2008 עלתה הקבוצה לליגה הארצית ובסיום עונת 2008/2009 העפילה הקבוצה לליגה הלאומית ובכך רשמה 3 עליות ליגה רצופות ב-3 עונות.
החל מ-2010: בנייה מחדש כקבוצת אוהדים
בעונת 2013/2014 הועברה הקבוצה למחוז צפון, והחלה לארח את משחקיה באולם הביתי בקריית אליעזר.
במהלך העונה הוחלט לסיים את תפקידו של מאמן הקבוצה ליאור אמישה עקב הפסדים שפגעו בסיכויי העלייה, את מקומו תפס שחקן הקבוצה שקד שוהם. שוהם הוביל את הקבוצה ל-10 ניצחונות ב-10 משחקים.
בליגה הלאומית
ב-1 ביוני 2017, מונה רון פלדהיים, סמנכ"ל לשעבר של הפועל חיפה בכדורגל לתפקיד מנכ"ל הפועל חיפה כדורסל. ב-28 ביוני 2017 מונה שרון אברהמי למאמן הקבוצה לשנתיים. ב-9 בספטמבר 2017 חתמה הקבוצה על הסכם חסות ראשית לעונה הקרובה, עם חברת "פרשקובסקי", חברת הנדל"ן מהוותיקות בענף בישראל. במסגרת ההסכם, שמוערך במאות אלפי שקלים, שונה שם הקבוצה להפועל "פרשקובסקי" חיפה.
עונת 2018/2019
בית א' בליגה הבלקנית
לקראת עונת 2021/22 בליגת העל נרשמה הקבוצה לטורניר היורופקאפ של עונת 2021/22 בו דורגה בדרג ג' ושובצה בסיבוב המוקדמות השני נגד יניסיי קרסנויארסק הרוסית אותה ניצחה 85–80, בשלב גמר המוקדמות של הטורניר הפסידה הקבוצה למדי ביירוית 80–75 וסיימה את דרכה במפעל.
פוליאתילן טרפתאלט
רוב ייצור הפוליאתילן טרפתאלט בעולם הוא עבור סיבים סינתטיים (מעל ל-60%), כאשר שאר ה-30% מהביקוש העולמי הם עבור ייצור בקבוקי שתייה. פוליאתילן טרפתאלט נקרא PET ביחס ליישומי אריזה שונים, ובהקשר של יישומי טקסטיל הוא לרוב מכונה בשם פוליאסטר. פוליאתילן טרפתאלט מהווה את הפולימר הרביעי המיוצר ביותר בעולם, אחרי פוליאתילן (PE), פוליפרופילן (PP) ופוליוויניל כלוריד (PVC).
ההנחיה להגבלת חומרים מסוכנים
אתגר הקיים בתעשייה הוא התיאום והביקורת של הנחיה זו, למול הנחיות דומות שנחקקו מחוץ לאיחוד האירופי, לפי המודל של RoHS. לדוגמה, במדינת קליפורניה שבארצות הברית נחקק ה-Electronic Waste Recycling Act (EWRA), הנקרא גם California RoHS.
טראנסאוויה
צי המטוסים
צי המטוסים של החברה נכון לנובמבר 2018:
דייוויד קייבס
ביוגרפיה
תפקידים בולטים נוספים בתיאטרון היו בדמות דפלורס במחזה "The Changeling" בתיאטרון סאות'ארק פלייהאוס; מקהית' ב"אופרת הקבצנים" בתיאטרון הפתוח בריג'נטס פארק, ובתפקיד בוסולה במחזה "הדוכסית ממאלפי" בנורת'המפטון.
כריסטין קווין
חייה האישיים
ב-19 במאי 2012 נישאה קווין לבת זוגה, עורכת הדין קים קטולו, באירוע מתוקשר. הזוג מתגורר בצ'לסי שבמנהטן.
All-American Girl
הצלחה
בנוסף לכך, דורג השיר במקום ה-24 ברשימה השנתית של מצעד שירי הקאנטרי של בילבורד, שפורסמה בסוף שנת 2008.
גטבורג
היסטוריה
ב-1572 ציווה המלך יוהאן השלישי על הבנאי שלו להכין סקיצה עבור תוכנית לבנייתה של עיר מבוצרת, שתהיה בתבנית מרובעת, וגדולה בערך כמו העיר קאלמאר. התוכנית הוכנה, אולם בוששה לצאת אל הפועל. בין יתר הגורמים לכך נמנית העובדה שהצו הורה להשתמש לבנייה אך ורק בלבנים - ופשוט לא היו שוודים רבים שידעו לבנות בלבנים.
גאוגרפיה
גטבורג שוכנת במערב שוודיה, לאורך שתי גדותיו של הנהר יטה בסמוך לשפכו אל מצרי הים הצפוני. אורכה המרבי של העיר הוא 47 ק"מ, והיא תופסת חלקים משני חבלי ארץ שונים. החלק הבנוי שמצפון לנהר נמצא על היסיניין, האי הרביעי בשטחו במדינה. ממערב לשפך היטה אל הים הפתוח, משתרע ארכיפלג ובו איים קטנים רבים.
כלכלה
בנוסף על אלה, העירייה מפעילה 35 תאגידים שבבעלותה - ושותפה בשני קונצרנים הכוללים מספר חברות בתחומי האנרגיה והתשתיות לצד מיזמי תיירות ותרבות. "ביזנס ריג'ן יטבורי" (BRG) היא עמותה המקדמת את צמיחתן הכלכלית של חברות במטרופולין גטבורג ואת התעסוקה באזור.
יאנג שאנג-קון
קריירה מהפכנית
יאנג שאנג-קון נולד ב-1907 למשפחת בעלי אדמות ליד צ'ונגצ'ינג בתקופת סמכותה של שושלת צ'ינג, יאנג חונך באוניברסיטה בשאנגחאי בצעירותו לפני שעבר למוסקבה ללמוד את התיאוריה הקומוניסטית של המרקסיזם, משם הפך לאחר ממיסדייה המחוננים ביותר של המפלגה הקומוניסטית של סין ביחד עם אחיו הגדול יאנג יינגונג אשר גם הוא היה ממייסדי המפלגה.
קריירה פוליטית
לאחר הכרזת הרפובליקה העממית של סין בשנת 1949 ונסיגת ממשלת הקוומינטנג לאי של טאיוואן, אחז יאנג במספר תפקידים בכירים, מראש עריית גואנגג'ואו ועד לחבר במועצה המרכזית של המפלגה. בשנת 1966, לקראת מהפכת התרבות בסין, יאנג צודד כתומך בליו שאוצ'י ודנג שיאופינג ועל כן 'טוהר' כמהפכן-נגד. יאנג פוטר מתפקידיו ועונה בפומבית ברחובות בייג'ינג, מאוחר יותר נשלח חזרה למחוז מולדתו.
נשיאות
לבסוף אופוזיציה גוברת מצידו של ג'יאנג דזה-מין הביאה את דנג להוציא את יאנג לגמלאות. יאנג התחתן בשנת 1929 עם לי בוזהאו ולזוג שלושה בנים. ב-14 בספטמבר 1998, יאנג נפטר כשהוא בן 91.
קרל ארנולד
ביוגרפיה
בסביבות שנת 1909 הוא הכיר במינכן את הציירת אנה-דורה פולקווארדסן, והתחתן איתה ב-1911 בפלנסבורג. באותם ימים התפלגה "אגודת האמנים החדשה של מינכן", וכתוצאה מכך נוצרה קבוצת הפרש הכחול; לאחר מכן חדלה אגודת האמנים המקורית כמעט מלהתקיים. כיוון שכך, נטל על עצמו ב-1913 אלכסנדר קאנולט להקים את "קבוצת הפורשים החדשה ממינכן" (Neue Münchener Sezession), שבה היו חברים, מלבד קרל ארנולד, גם פאול קלי, אלפרד קובין, אלכסיי פון יבלנסקי ואלברט וייסגרבר. אלו היו השנים שבהן החל ארנולד לעשות לו מוניטין.
תהליכי ייצור מכני
ייצור מכני הוא שם כולל לתהליכי ייצור לצורך עיבוד חומרי גלם לחלקים המשמשים לבניית מוצרים ומערכות.
ייצור חלקים מחומרים מרוכבים
חומרים מרוכבים על בסיס סיבי זכוכית משמשים כיום במגוון עצום של יישומים כולל יישומים לא יקרים כמו סירות, מוצרי צריכה כגון רהיטים, חלקי מכוניות ורכבות, חלקי מטוסים, מוצרי בניין, גשרים ועוד.
מנדנה מוגהדאם
מנדנה מוגהדאם (בפרסית: ماندانا مقدم; היא אמנית חזותית עכשווית איראנית-שוודית, הידועה בעיקר עבור עבודות מיצב, דוגמת אלה שהוצגו בביאנלה של ונציה ה-53. מוגהדאם קיבלה מקלט בגטבורג, שוודיה בעטיה של המהפכה האיראנית, שם היא ממשיכה לחיות ולעבוד. העבודה שלה מכסה נושאים כגון ניכור, תקשורת, ומגדר. ביצירותיה סביב נושאים אלה, מוגהדאם מנסה לגשר גבולות תרבותיים, לעורר דיאלוג בין תרבותי, ולהנציח היבטים שבמחלוקת בחיים האיראניים.
השפעות
החשיפה של מוגהדאם לתסיסה חברתית, לאומיות, אלימות, וחוסר יציבות של המהפכה האיראנית השפיעה רבות על עבודתה, כמו גם על תחושת הזהות שלה. המיצבים המאוחרים יותר של מוגהדאם, במיוחד "Sara's Paradise" (2009), מעידים שהיא מוצאת את זהותה לא רק בזיכרונות של ארצה ואנשיה, אלא גם בתחושה של אחדות גלובלית ופיוס.
טפח
ששה טפחים הם 'אמה', יחידת מידה מקראית, המשמשת רבות לשיעורים הלכתיים.
במחקר
בניגוד לכך, במדגם של כדים מן התקופה הרומית בארץ ישראל שאותרו באזור שועפאט, הקוטר הפנימי הממוצע של פתח הכדים היה קטן יותר – כ-7.87±0.8 ס"מ – בדומה לרוחב הממוצע של ארבע אצבעותיהן של חיילות בצבא ארצות הברית במאה העשרים – כ-7.82±0.4 ס"מ.
שבוע הספרים האסורים
תגובות וביקורות
"Focus on the Family", ארגון נוצרי ימני, מאתגר בקביעות את שבוע הספרים האסורים, בטענה שספרים לא באמת אסורים, ושמדיניות הספריות היא אנטי-משפחתית. טום מינירי, סגן נשיא למדיניות ציבורית, אמר כי "ה-ALA ביצע בחוסר אחריות את שקר הספרים ה'אסורים' במשך זמן רב מדי. שום דבר אינו 'אסור', אבל מדי שנה מנסה הארגון הזה להפחיד ולהשתיק כל הורה, מורה או ספרן שמביע דאגה לגבי התאמת הגיל של חומר בעל אופי מיני מפורש או אלים עבור תלמידי בית ספר". קנדי קושמן, אנליסטית החינוך של ארגון "Focus on the Family", אמרה כי להורים יש כל הזכות והאחריות להתנגד לכך שילדיהם יקבלו ספרות מינית מפורשת ופרו-הומוסקסואלית ללא רשותם, במיוחד במסגרת בית ספרית. היא הצביעה על כך שספר הילדים "And Tango Makes Three", על הורי פינגווינים חד מיניים, היה אחד הספרים בראש הרשימה המאתגרת ביותר של ALA, ומתחה ביקורת על כך שבאירוע קיים קידום הומוסקסואליות לילדים בני 6 או 7 בניגוד לרצונם. הקבוצה האנטי-הומוסקסואלית "הורים וחברים של הומוסקסואלים והומוסקסואלים-לשעבר" מתחה ביקורת דומה על ה-ALA על כך שלא השתמשה באירוע כדי לקדם ספרי הומוסקסואלים-לשעבר או ספרים המתנגדים לנישואים חד מיניים בארצות הברית.
טיבולי הול
המבנה
האולם הגדול בקומפלקס אירח את משחקי בית א' בשלב הבתים הראשון של אליפות אירופה בכדורסל 2013.
תלמי הראשון
בימי אלכסנדר
תלמי היה אחד הקצינים של אלכסנדר הגדול במסעות כיבושיו באימפריה הפרסית, אשר הייתה תחת כס דריווש השלישי. כשהגיע צבאו של אלכסנדר להליקרנסוס במטרה לכבשה, ממנון, האחשדרפן מטעם הפרסים, נס מהעיר. כשאלכסנדר יצא למרדף, הוא מינה את תלמי להחזיק באקרופוליס העיר. תלמי השתתף בקרב איסוס בנובמבר 333 וליווה את אלכסנדר במסעו למקדש האל אמון בנווה המדבר סיווה במצרים. בנוסף, השתתף בבזיזתה של פרספוליס, “עיר הפרסים”, בהוראת אלכסנדר. בדצמבר 330 מונה תלמי לשמש כאחד משבעת שומרי ראשו של אלכסנדר, ששימשו לו לסגנים.
במצרים
בתקופת שלטונו של תלמי הראשון, הפכה אלכסנדריה לעיר גדולה ומפוארת. במהלך מלחמות הדיאדוכים לאחר מותו של אלכסנדר מוקדון, כרת ברית עם סלאוקוס הראשון. במשך כ-100 שנה (301 – 198 לפנה"ס) שלטה שושלתו גם על שטחי ארץ ישראל (עד שנכבשה על ידי הממלכה הסלאוקית), ובמשך כ-220 שנה שלטה על האי קפריסין (עד שנכבש על ידי הרומאים).
כריתנית ונדט
כריתנית ונדט (שם מדעי: Ophiocoma wendtii) הוא מין במחלקת נחשוני ים השוכן בשוניות אלמוגים של ברמודה עד ברזיל. המין ידועה ביכולות הראיה המתקדמות של עיניו המרוכבות.
אדמות מדינה
ישראל
בישראל מנהלות אדמות המדינה בידי רשות מקרקעי ישראל. בתחומי יהודה ושומרון מנוהלות אדמות המדינה על ידי המנהל האזרחי (ראו: מעמד הקרקעות ביהודה ושומרון).
תקשורת סלולרית
דור 1 – מערכות אנלוגיות
חדירת המערכות הסלולריות הייתה מהירה מהצפוי. חיש קל התברר כי באזורים אורבניים צפופים, המערכות מגיעות תוך שנים ספורות לקצה יכולת הקיבול שלהן. החברות ומכוני המחקר ביפן, ארצות הברית ואירופה, נוכחו לדעת כי הטכנולוגיות האנלוגיות אינן טובות מספיק וכי יש צורך בתכנון דור חדש של מערכות סלולריות, שיהיו בעלות התכונות הבאות:
CDMA
בעוד ארגון ה־CTIA בוחר בתקן ה־TDMA כתקן הספרתי של צפון אמריקה, הציעה חברת קוואלקום (Qualcomm) בארצות הברית, במהלך חדשני ונועז, פתרון חלופי המבוסס על שיטת ה־CDMA. מייסדי החברה ארווין ג'ייקובס ואנדרו ויטרבי טענו כי פיתחו שיטה המסוגלת להגדיל את קיבול המערכת הסלולרית פי 10–20 לעומת מערכת AMPS וזאת תוך כדי שיפור איכות הקשר, הקטנת מספר הניתוקים והקטנת צריכת ההספק של יחידות הקצה.
הופעת ה־CDMA יצרה מחלוקות קשות ופיצול בעולם הסלולרי, מצד אחד, טענו חסידי ה־TDMA ובראשם חברות נוקיה ואריקסון כי טכנולוגיית ה־CDMA מורכבת מדי, אינה עומדת בדרישות ויקרה ליישום. מצד שני, חברת קוואלקום, מוטורולה ויצרנים קוריאניים ובראשם סמסונג, טענו לעדיפות של ה־CDMA. בצפון אמריקה הופעלו ב־1995 מערכות בשיטת CDMA, בתקן שנקרא IS-95 או בשם המסחרי cdmaOne והמפעילים בעולם נחלקו לשתי קבוצות – הרוב שהלך עם מערכות GSM וה־TDMA האמריקני והמיעוט שהפעיל מערכות CDMA וזאת למרות שקיבול ה־CDMA אכן הוכח כגדול יותר.
דור 3 – מערכות דיגיטליות מהירות
תהליך התקינה של מערכת סלולרית ארוך ומסורבל ביותר. הוא כולל:
אינטרנט סלולרי (WAP)
WAP היא טכנולוגיה שמאפשרת גלישה באתרי אינטרנט מיוחדים מתוך טלפון סלולרי. השם המוכר בקרב המשתמשים הוא אינטרנט סלולרי. WAP הוא אחד הפיתוחים הטכניים שהוצגו בסוף שנות ה־90 כפריצת דרך משמעותית שתביא לשימוש נרחב בנתונים סלולריים. WAP הוא ראשי תיבות של Wireless Application Protocol.
תקשורת סלולרית בישראל
במדינת ישראל פועלות החברות הסלולריות הבאות:
ג'ויטונס
ג'ויטונס בע"מ (באנגלית: JoyTunes) היא חברה פרטית ישראלית, העוסקת בפיתוח ובהפצה של אפליקציות מובייל ללימוד נגינה, שירה וציור. בשנת 2022, עם הרחבת סל מוצריה, שינתה החברה את מיתוגה ל"Simply".
פיליפ דה קומין
פיליפ דה קומין שירת בחצרותיהם של שני מלכי צרפת ושל שני דוכסי בורגונדיה, וכתב בשפה הצרפתית ספר היסטוריה המבוסס על התנסותו האישית במאורעות של תקופתו. ספרו "זיכרונות" שפורסם ב-1498 נחשב למקור ראשון במעלה להיסטוריה של אירופה במאה החמש עשרה.
ביוגרפיה
דה קומין נולד בטירת קומין ברנקור שבפלנדריה למשפחת אצולה עשירה שהשתייכה לחצרו של פיליפ השלישי דוכס בורגונדיה. כשהיה בן שש שנים בלבד נתייתם מאביו, והדוכס לקח אותו תחת חסותו. ב-1468 הפך לאביר בחצרו של שארל הראשון דוכס בורגונדיה (בנו ויורשו של פיליפ השלישי). באוקטובר של אותה שנה השתתף בפגישתו של שארל הראשון עם לואי האחד עשר מלך צרפת, שהתקיימה בעיר פרון שבצפון צרפת. ב-1470 נשלח בשליחות דיפלומטית אל העיר קאלה לחופי התעלה, שהייתה בשליטת ממלכת אנגליה.
לטריים
לטריים (שם מדעי: Latridae) היא משפחת דגים מסדרת הדקראים החיים במימי האוקיינוס השקט ובקצה הדרום-מזרחי של האוקיינוס האטלנטי והדרומי של האוקיינוס ההודי, בדרך כלל למדפי היבשות באזורים רדודים יחסית כמו באזורי סלעים וערוגות קלפ. דגים אלה דומים לגממיתיים והם בעלי מבנה אליפסי עם סנפיר גבי גבוה, חוטם דק ומחודד וסנפירי גחון קצרים. הזנב מעט יותר ארוך משאר הגוף וצורתו משולשת.
דגים אלה קטנים יחסית בין 20 ס"מ ל-1.8 מטר והם בעלי פסים כהים לאורכם. הלסתות קשיחות וקצרות והסנפירים בשרניים. מזונם העיקרי של הדגים הוא חסרי חוליות קרקעיים וכן אצות אותם הם מלקטים בעזרת פיותיהם הבשרניים.
פגסוס (תוכנה)
שימוש לרעה
אף על פי שפגסוס נקבעה במקור כתוכנה שמיועדת לשמש כנגד עבריינים וטרוריסטים, בתקשורת דווח לעיתים קרובות על שימוש של ממשלות אוטוריטריות כדי לרגל אחר מתנגדי משטר.
פרויקט פגסוס
ביולי 2021 פורסם תחקיר עיתונאי לפיו תוכנת הריגול פגסוס שימשה כדי לעקוב אחרי ראשי מדינות, פעילים, עיתונאים ומתנגדי משטר. בכך קבוצת NSO סייעה להפרות זכויות אדם ב-11 מדינות, כולל משטרים אוטוריטרים כגון איחוד האמירויות הערביות, בחריין וערב הסעודית. מעבר לכך, חקירה של למעלה מ-50,000 מספרי טלפון העלתה כי עיתונאים מאל ג'זירה, CNN, פייננשל טיימס, אי.פי, הניו יורק טיימס, וול סטריט ג'ורנל, בלומברג חדשות, ולה-מונד היו גם הם תחת מעקב. מספרי הטלפון שנכללו ברשימה שייכים לגורמים ב-45 מדינות. כ־15,000 מהמספרים במאגר היו ממקסיקו, למרוקו ואיחוד האמירויות היו 10,000 מספרים במאגר וכ-1,000 מהמספרים שייכים לגורמים ברחבי אירופה.
המוזיאון הלאומי של פקיסטן
אוספים
במוזיאון קיים אוסף של 58 אלף מטבעות ישנים ומאות פסלים המשומרים היטב. מעל 70,000 ספרים וחומרי קריאה של המחלקה לארכאולוגיה ומוזיאונים הועברו למוזיאון הלאומי, כך שהציבור הרחב יוכל לראותם. מדי שנה המוזיאון מפעיל תערוכות בימים לאומיים ואירועים שונים.
ריקרדו מוטי
משנת 1980 עד 1992 שימש מוטי מנהל מוזיקלי של תזמורת פילדלפיה, שאותה הנהיג בסיורים בינלאומיים רבים. בשנת 1979 התמנה למנהלה המוזיקלי, ובשנת 1992 למנצח כבוד. מוטי נקט בגישה של נאמנות לכוונת המלחין. גישה זו דרשה הינתקות מן ה"צליל הפילדלפי" הדשן, שקודמו בתפקיד יוג'ין אורמנדי יצר ויישם בכל הרפרטואר. התוצאה הייתה ביצועים אותנטיים יותר בקשת רחבה של רפרטואר, החל בבארוק וכלה ביצירות חדשות מוזמנות.
מוטי נחשב לאחד מגדולי המנצחים בעולם לאופרות של ג'וזפה ורדי. בפילדלפיה גם ניצח על סדרת מופעי אופרה בביצוע קונצרטנטי, ביניהם ההולנדי המעופף של וגנר, מקבת ונבוקו של ורדי וטוסקה של פוצ'יני, שגם הוקלטה. בשנת 1992 ניצח מוטי על הליצנים של רוג'רו ליאונקוואלו עם לוצ'אנו פאווארוטי, שגם היא הוקלטה.
רכס וולה
גילוי ומיפוי הרכס
הרכס מופה על ידי סוקרים בריטיים בשנת 1971.
משה עקרון
שירותו בצה"ל
במהלך תקופתו כקצין בצה"ל, וכחלק מדרישותיו של דוד בן-גוריון, לפיו על קצינים בכירים לעברת את שמם כתנאי להעלאה בדרגה, שינה אקרלינג את שם משפחתו לעקרון, רק כך יכול היה להתקדם במעלה הדרגות.
עקרון השתחרר בדרגת סגן אלוף מצה"ל בשנת 1957, לאחר כ-10 שנות שירות והמשיך לשרת בכוחות המילואים ולקח חלק במבצע קדש, מלחמת ששת הימים ובמלחמת יום הכיפורים.
הקמת פארק הירקון
עם פרישתו מתפקידו כמנכ"ל פארק הירקון, שימש עקרון כיועץ לרשויות מקומיות בנושא עיצוב סביבתי ופיתוח נוף. כמו כן, הקים בהתנדבות את גן הסלעים הצמוד לבית יד לבנים ברמת השרון.
פאולוס אורוסיוס
חייו
ייתכן כי נולד בברקארה אוגוסטה, הידועה בימינו כעיר בראגה בצפון פורטוגל, בזמנו בפרובינקיה "גאלקיה". זמן הלידה המדויק שלו אינו ידוע. מסעותיו להיפו רגיוס, בה נפגש עם אוגוסטינוס, ולאלכסנדריה, בה התוודע להירונימוס, הטביעו חתמם על חייו ודרכו האינטלקטואלית.
הנרי מקינטוש
ביוגרפיה
מקינטוש נולד בקלסו, שבגבולות סקוטלנד. הוא למד באוניברסיטת קיימברידג'.
הפועל גבעת חיים
מחלקת הנוער
בעונת 2021/2022, לראשונה מאז הקמתה מחדש בשנת 2009, הגיעה קבוצת הנוער עד גיל 18 של המועדון לגמר אליפות המדינה, אך זאת הפסידה בהפרש של גול אחד לאלופה הפועל גוש זבולון.
קטורת הסמים
קטורת הסמים היא הקטרה של תערובת בשמים שנצטוו עליה הכהנים בתורה ב להקטיר ממנה פעמיים בכל יום, פעם אחת בבוקר, ופעם נוספת בין הערביים. ההקטרה הייתה נעשית בהיכל בית המקדש על גבי מזבח הזהב.
הכנת הקטורת
עשיית הקטורת (או "פיטום הקטורת") הייתה מלאכה שדרשה מומחיות מיוחדת. בימי בית שני הכנות הקטורת נעשתה על ידי משפחת בית אבטינס ששמרה בקנאות על סוד עשיית הקטורת. בעת עשיית הקטורת היה צריך להקפיד באופן מיוחד על דיוק רב בכמויות של הסממנים, ואף נאמר שאם היה עושה הקטורת מחסיר אחד מן הסממנים - הוא היה חייב מיתה. בבית שני הכנת הקטורת להקטרה נעשתה בלשכה מיוחדת בבית המקדש - לשכת בית אבטינס.
הקטורת במדרש
"קטרת ד"א למה בקטרת לפי שהיו ישראל מליזין ומרננים אחר הקטרת לומר סם המות הוא על ידו מתו נדב ואביהוא על ידו נשרפו חמשים ומאתים איש אמר הקב"ה תראו שעוצר מגפה הוא והחטא הוא הממית" מתוך מכילתא שמות י"ז.
משלחת גארסייה דה נודאל
משלחת גארסייה דה נודאל (בספרדית: Expedición García de Nodal) קיבלה בשנת 1619 זיכיון מן המלך פליפה השלישי לסייר במעבר שבין האוקיינוס האטלנטי לאוקיינוס השקט, תוך הקפת כף הורן, דרומית לארץ האש, שאך זה התגלה על ידי הסוחרים ההולנדים יאקוב לה מייר ווילם סכאוטן. המשלחת נחלה הצלחה וכל מטרותיה הושגו. נוסף לכך, במשלחת זו לא אבדו לא חיים ולא אוניות וכל המסע הושלם בזמן קצר.
Estoy Aquí
Estoy Aquí (בעברית: אני פה, ובאנגלית: I'm Here) הוא סינגל הפריצה של הזמרת הקולומביאנית שאקירה, מתוך אלבומה השלישי, Pies Descalzos. השיר יצא לאור ב-29 באוגוסט 1995, כסינגל הראשון מתוך האלבום. השיר זכה לגרסת רמיקס מאלבום הרמיקסים הראשון של הזמרת, The Remixes, ובנוסף זכה לגרסאות כיסוי רבות מצד זמרים ופזמונאים רבים.
במצעדים העיקריים הגיע השיר למקום ה-2 במצעד השירים הלטיניים, ה-1 במצעד שירי הפופ הלטיניים, וה-32 במצעד סוף השנה של השירים הלטיניים.
בשיר ג'ומאייל
בשיר ג'ומאייל (בערבית: بشير الجميّل, תעתיק מדויק: בשיר אלְגֻ'מַיְל; 10 בנובמבר 1947 – 14 בספטמבר 1982) היה מנהיג לבנוני נוצרי. נרצח לאחר בחירתו לנשיא לבנון. בנו של פייר ג'ומאייל, מייסד ארגון הפלנגות הנוצריות.
18 קילו של אהבה
עמי אנקלביץ' נולד בלארדו (טקסס) להלנה ממקסיקו ולאיש עסקים ישראלי. יש לו עוד אח ואחות. בגיל שנה הוא נבדק על ידי נוירולוג ילדים בשם ד"ר אלברט קורדובה שגילה שהוא סובל מניוון שרירים שדרתי SMA -2 וכי תוחלת חייו היא מקסימום עד גיל שש. כיום עמי בן 34 ושאיפת חייו היא להיפגש עם ד"ר קורדובה פנים אל פנים ולהוכיח לו שטעה.
הסרט מלווה בסרט אנימציה שיצר עמי על סיפור אהבה בין זוג ציפורים. עמי נפטר ב-20 בספטמבר 2009 בגיל 41.
תקציר העלילה
עמי יושב מול ד"ר קורדובה ומזכיר לו כי קבע שיחיה עד גיל שש. עמי אומר לרופא כי אין אפשרות לקבוע את תוחלת החיים וכי עם אהבה אפשר לעשות דברים בלתי אפשריים כמו שהוא עדיין חי ונהנה ואסור לאבד תקווה לחיים. ד"ר קורדובה מסכים לדבריו ומשבח אותו והם נפרדים כידידים.
Against All Odds (Take a Look at Me Now)
גרסתה של בוני טיילר
(בעברית: נגד כל הסיכויים (תסתכלי עליי עכשיו)) בשנת 2002, הקליטה הזמרת-יוצרת הולשית בוני טיילר, את השיר מחדש. השיר הופק מחדש על ידי דייוויד אספדן ומאט פריור (מפיקים אלבומה Heart Strings) ויצא כסינגל מתוך אלבומה השלושה עשר, Heart Strings.
וידאו קליפ
נכון לאפריל 2020, מונה הצפיות של הקליפ עומד על למעלה מ-13 מיליון צפיות.
הגוררת איתנה
היסטוריה
מאז טביעתה, הפכה הגוררת לביתם של סוגים שונים של דגים, כוכבי ים וספוגים, מאחר שהגוררת הטבועה מגינה עליהם מדיגים וטורפים ימיים.
עני ועשיר ורשע באין לדין
מבנה האגדה
להלן מסגרת האגדה בלשון הברייתא המובאת בתלמוד:
ג'ון ברוטון
ג'ון ג'ררד ברוטון (באנגלית: John Gerard Bruton, באירית: Seán de Briotún ; נולד: 18 במאי 1947) הוא מדינאי אירי שכיהן כטישך (ראש ממשלת אירלנד) משנת 1994 ועד שנת 1997. כשר שכיהן תחת שני ראשי ממשלה, ליאם קוסגרייב וגארט פיצג'רלד, שירת ברוטון בכמה תפקידים בכירים בממשלות אירלנד, כולל שר האוצר (1982-1981 ו-1987-1986) וכשר התעשייה, המסחר והתיירות (1986-1983). הוא נבחר להיות מנהיג פינה גייל ב-1990 ושרת כראש ממשלה כשהוא מוביל קואליציה מקיר לקיר (Rainbow Coalition) כשהמפלגות החברות בה היו מפלגת פינה גייל, מפלגת הלייבור ומפלגת השמאל הדמוקרטית.
ראשית חייו
הוא למד באוניברסיטת דבלין, שם השלים את לימודי התואר הראשון שלו והוסמך כעורך דין בקינגס אינז, אך הוא מעולם לא עסק בעריכת דין. ברוטון נבחר בהפרש זעום לפרלמנט האירי ב-1969 כנציג של מחוז מגוריו מטעם מפלגת פינה גייל. בגיל 22 הוא היה לאחד מחברי הפרלמנט שנבחרו בגיל הצעיר ביותר בתולדות הדאל. בבחירות של 1973 הוא הכפיל את מספר המצביעים עבורו ואף יותר. בחירות אלה הביאו את פינה גייל להיות חלק מהקואליציה הלאומית יחד עם מפלגת הלייבור. ברוטון התמנה כמזכיר הפרלמנטרי של שר התעשייה והמסחר ושל שר החינוך ושימש בתפקיד זה עד 1977.
ראש ממשלה
הממשלה מקיר לקיר של ברוטון נתפסה באופן כללי כממשלה טובה. ברוטון, שהיו לו יחסים גרועים עם סגנו דיק ספרינג, מנהיג הלייבור, הצטייר ככוכב של הממשלה. האהדה הציבורית כלפיו זינקה בעוד שהוא, יחד עם ספרינג ועם מנהיג מפלגת השמאל הדמוקרטית, פרואינסיאס דה רוסה, נתפסו כצוות המושלם. על סדר היום של הממשלה עמדו גם שינויים חוקתיים כאשר ההחלטה על ביטול האיסור על גירושים עברה במשאל עם ברוב דחוק.
לאחר הפרישה
מפלגת פינה גייל הייתה משותקת באופוזיציה. ברוטון הודח מתפקיד מנהיג האופוזיציה ב-2001 והוחלף על ידי מייקל נונן, בין השאר עקב החשש שפינה גייל תאבד מושבים נוספים בפרלמנט בבחירות של 2002. בכל אופן, נונן לא עמד בציפיות והמפלגה איבדה מספר רב יותר של מושבים מאשר היה מצופה שהיא תאבד במידה וברוטון היה נשאר בתפקיד. התקווה שהמפלגה תגדיל את מספר נציגיה בפרלמנט מ-54 ל-60 נגוזה ותחת זאת קיבל המפלגה רק 31 מושבים. הייתה זו לא רק התוצאה השנייה הגרועה ביותר בתולדות המפלגה, אלא גם תוצאה הנמוכה ב-39 מושבים מנקודת השיא שלה בבחירות של 1982.
סד"ג ניצן
הטבעתה של סד"ג ניצן והפיכתה לאתר צלילה
בשנת 2010 פנה יאיר ים ("פוצקר") ממועדון הצלילה בנהריה להתאחדות הישראלית לצלילה, והיא רכשה את הספינה, תמורת 120,000 ש"ח, במטרה להפכה לאתר צלילה. הליך קבלת האישורים השונים היה ממושך ומייגע, אך לבסוף (לאחר 10 שנים מההטבעה שלפניה) הגיע ההיתר המיוחל ומתנדבי ההתאחדות ניקו את הספינה לקראת ההטבעה, על מנת להפוך אותה לאתר צלילה. צוות המועדון, פתח מעברים נוחים בין מדורי הספינה, סגר פתחים מסוכנים, ותכנן יציקה של 14 טון בטון שתייצב את הספינה בסערות הים ותשמור על הטיה של הניצן בזווית בה פתח תא המנוע יהיה במקום וזווית הנוחים לכניסה לספינה.
שידור רדיו בישראל
הרדיו הממלכתי
ב-24 בספטמבר 1950 החלה לשדר תחנת "גלי צה"ל" שהופעלה על ידי צה"ל. רבים מבוגריה נקלטו ב"קול ישראל" לאחר שירותם הצבאי בתחנה.
שידורי רדיו בסטריאו החלו בצורה ניסיונית בישראל באמצע שנת 1969.
בשנת 1991, בעקבות מלחמת המפרץ, איחדו קול ישראל וגלי צה"ל את שידורי האקטואליה שלהם (רשת ב', צה"ל-1) למשך כחודש ימים.
הרדיו הפיראטי
כל גוף המעוניין לשדר רדיו או טלוויזיה בישראל זקוק לרישיון שידור מתאים ממשרד התקשורת. הפעלת תחנת רדיו בתחומי ישראל ללא רישיון היא עבירה פלילית ומכונה "רדיו פיראטי".
תחילתם של שידורים חסרי רישיון בישראל היא בשידורי "קול השלום", של אייבי נתן בראשית שנות השבעים, אשר שידר מספינה. התחנה שידרה 24 שעות ביממה, בתקופה שבה מרבית התחנות הפסיקו שידוריהן בחצות הלילה, והיוותה אלטרנטיבה לתחנות הממסדיות של "קול ישראל" ו"גלי צה"ל". התחנה שידרה בשפה האנגלית, בעיקר מוזיקה לועזית. מעת לעת היה נתן נושא את דברו בתחנה ומקדם את רעיונותיו. גם כאשר הועלה חשד שהשידורים נערכים משטח ישראל, או מתחומי המים הטריטוריאליים שלה, לא פעלה המשטרה נגד תחנת "קול השלום".
לאחר עליית ממשלת רבין ב-1992, התבצעה פשיטה על ערוץ 7 בהוראת השרה שולמית אלוני. מנהיגי האופוזיציה יצאו אל הספינה במהלך של הזדהות עם התחנה והתחנה שבה לשדר לאחר זמן קצר ביותר. בהמשך החלו להשמע קולות בשמאל בקריאה לסגור את "ערוץ 7". באותו הזמן מנהיגי הימין אשר חשו היטב את מדיניות "ייבוש ההתנחלויות והדתיים" בכל תחומי החיים החל בכלכלה וכלה בתוכניות החינוך, הגבירו את השימוש בערוץ שידור זה. לאחר רצח ראש הממשלה, היו שטענו שערוץ זה הפיץ הסתה או לפחות קריאות שיכלו להתפרש כהסתה, אף על פי שמעולם לא הועמד איש מהערוץ לדין על הסתה, וגברו הקריאות לסגירת הערוץ. מנגד, אנשי הערוץ טענו כי לא שודרה אצלם כל הסתה, ואדיר זיק היה שב ומדגיש שאסור שחלילה מישהו יפעל באלימות נגד אנשי השמאל. עם קריסת תהליך אוסלו בסדרה של התקפות מחבלים רצחניות, עלייתו של בנימין נתניהו לשלטון, ותחילת הסדרת שידורים פתוחה עם מספר רב של ערוצים, הייתה לפוליטיקאים מהימין הדתי תחושה שניתן יהיה להכשיר את ערוץ 7 כערוץ ממלכתי לכל דבר. אך התחנה לא הוסדרה ולאחר שראשי הערוץ הורשעו בדין על ניהול ערוץ פיראטי, התחנה הפסיקה לשדר על גלי הרדיו ועברה לשדר אך ורק באינטרנט.
הרדיו האזורי
עם הקמת מדינת ישראל, שידורי קול ישראל בוצעו ממספר משדרים אשר לא סיפקו כיסוי קליטה בכל רחבי ישראל. עם הזמן הוקמו משדרים על מנת להרחיב את הכיסוי לעוד אזורים. בחלק מהמשדרים בוצעו שידורים בעלי אופי מקומי, ובנוסף שידור בסינדיקציה של קול ישראל בחלק מהזמן. עם הזמן חוברו המשדרים לשידורי קול ישראל באופן מלא והשידורים המקומיים פסקו. יוזמות נוספות להקמת רדיו אזורי במסגרת קול ישראל המשיכו עד שנות השמונים, למשל בהקמת תחנת רדיו מקומית באילת.
התחנות התקשו לתרגם הצלחה זו למונחים כלכליים וחמש שנים לאחר הקמתם 40% מהתחנות פעלו בהפסד וחלקם לא הצליחו להחזיר את השקעתן בתום ארבע שנות הזיכיון. ההכנסות המצרפיות של תחנות הרדיו האזורי בשנת 2001 הסתכמו ב-99 מיליון שקל.
ישיבת אור ישראל
הישיבה הגדולה
הישיבה מונה כ-300 תלמידים בגילאי 17–25. מאז הקמתה עומד בראשה הרב יגאל רוזן. משגיח הישיבה הוא הרב יצחק פנחס גולדווסר, אשר החליף את הרב חיים ואלקין, שכיהן בתפקיד זה עד שנת 1989. הרב אריה ישראלי משמש כראש ישיבה בסדרי הבקיאות. בין הר"מים: הרב אפרים מרדכי רוזן (בנו של ראש הישיבה) הרב אליהו מן והרב אברהם נובוגרוצקי, שהודיע כי יסיים את תפקידו בקיץ 2022.
שחר (קואופרטיב)
חבר
שירות נסיעות ציבורי בין הדר הכרמל והעיר החל בשנת 1925. באוגוסט 1931 התארגנו נהגי האוטובוסים ששירתו את שכונת הדר הכרמל בקואופרטיב שנקרא "שירות הדר הכרמל". הקואופרטיב התפורר במהרה, אך הוקם שוב. בתחילת 1933 נעשה ניסיון לאחד בקואופרטיב את כל נהגי חיפה, אך הניסיון לא צלח, ובחיפה פעלו שירות הר הכרמל ושירות בת גלים שהפעילה את קו 7 במקביל לשירות הדר הכרמל. בשנת 1934 שונה שם הקואופרטיב ל"חבר". היא הפעילה קו שחיבר את השכונה עם תחנת הרכבת וביולי 1935 הונהג קו 54 שחיבר את שכונת הדר הכרמל לתחנת הרכבת דרך תל עמל ואת קו 6 בתוך השכונה. בשנת 1939 הוכנסו לשימוש אוטובוסים חדישים עם מקומות עמידה. באותה שנה הסיע "חבר" כ-6.84 מיליון נוסעים. בשנת 1940 הסיעו 39 הרכבים של חבר כ-6 מיליון נוסעים.
כיווניות (ביולוגיה)
בחומצות הגרעין המרכיבות גדיל DNA או RNA יש חד-סוכר טבעתי המכיל 5 אטומי פחמן. לפי המוסכמה לשיום אטומי הפחמן המרכיבים את הטבעת, פחמן מספר 3 ופחמן מספר 5 משמשים לחיבור נוקליאוטידים שונים. לפחמן מספר 3 (מכונה גם קצה ה-3 פְּרַיְם, ומסומן 3') קשור אטום חמצן, בעל אלקטרון זמין ליצירת קשר עם אטומים נוספים. לפחמן מספר 5 (מכונה גם קצה ה-5 פְּרַיְם, ומסומן 5') קשורה קבוצת זרחן, שדרכה ניתן ליצור קשר עם אטומים נוספים. בכדי לאפשר זיווג בסיסים, ב-DNA דו-גדילי שני הגדילים יהיו בכיווניות הפוכה, דבר החיוני לשעתוק ולשכפול. ברירת המחדל המקובלת בתחום הוא להציג כל מולקולה חד-גדילית בכיווניות של 5' ל-3'. כאשר נעשה שימוש בכיווניות הפוכה, הדבר מסומן בבירור.
קצה 5'
UTR '5 הוא אזור בגן העובר שעתוק ל-mRNA, נמצא סמוך לקצה ה-5' ואינו עובר תרגום לחלבון. אזור זה משמש לבקרה. תחילתו לאחר רצף ה-5' Cap וסיומו בקודון הראשון. אזור זה יכול להכיל אתרי קישור לריבוזומים ורצף קוזק, המשפיעים על יעילות התרגום של ה-mRNA ועל יציבותו.
חוסיין אל-ח'אלידי
ביוגרפיה
ב-23 ביוני 1935 יסד את "מפלגת הרפורמה" ובמרד הערבי הגדול הצטרף לוועד הערבי העליון כנציגה. עקב מעורבות הוועד במרד, כשאר חברי הוועד הוגלה אל-חאלידי לאיי סיישל באוקטובר 1937. הוא שוחרר עם שאר המגורשים בדצמבר 1938. הוא השתתף בוועידת לונדון בארמון סנט ג'יימס בפברואר 1939 והיה בין אלו שדחו את הספר הלבן. הוא שב לארץ ישראל בשנת 1943. הוא הצטרף לוועד הערבי העליון המחודש בשנת 1945, ובשנת 1946 הפך למזכיר הוועד.
ישיבת מקור חיים
מאפייני הישיבה
מדי שנה, לקראת חנוכה, מתקיים מבחן כלל-ישיבתי בבקיאות ובעיון בתלמוד וחידון שבו מתחרות השכבות זו כנגד זו. האירוע מכונה "101" בשל מספר השאלות במבחן בכתב. אירועים דומים אומצו בישיבות תיכוניות אחרות.
מפעלות הישיבה
• תלמידי מחזור יא של הישיבה הקימו את ישיבת תקוע לאחר שסיימו את שהותם בישיבה.
מיכאל הנקה
סגנונו ונושאים ביצירתו
מאפיין נוסף של סרטיו הוא שאין להם סוף ברור: הם נוהגים להסתיים כשהצופה מרגיש שהסרט עדיין באמצע העלילה.
לואיס קלארק
קורות חיים
בפברואר 1924 קבע קלארק בריצת 100 יארד באולם שיא עולם חדש של 9.8 שניות.
רב (אישה)
רַב או רַבָּה הוא תואר לאישה שהוסמכה לרבנות או משמשת בתפקיד רב. התואר נמצא בשימוש החל מהמאה העשרים. בשנת 1972 הוסמכה לראשונה אישה באופן רשמי בידי התנועה הרפורמית, ומאוחר יותר הוסמכו נשים גם בתנועה הקונסרבטיבית ובזרמים ליברליים נוספים. עקבות ראשונות לקיומן של נשים שרצו להיסמך לרבנות ניתן למצוא עוד במאה ה-19.
בישראל
תפקיד הנשים המוסמכות הוא מגוון, לעיתים הן משמשות כדמות רוחנית ודתית, ובכלל זה הן משיאות זוגות ועורכות תפילה בציבור, ובזרמים הליברליים יותר, הן גם פוסקות הלכות.
הכשרה תורנית לנשים, ללא הגדרתן כרב
החל משנות ה-90 של המאה ה-20 הוקמו מסגרות שונות להכשרת נשים לתפקידים הלכתיים מקצועיים שונים. בארצות הברית, הקימו הרבנים האורתודוקסים הליברליים אבי וייס ושאול ברמן מכון חינוכי לנשים בשם "תורת מרים". הם טענו כי בוגרות המכון הן רבניות, אך מצפים כי ישתלבו בתפקידים מקצועיים בהנהגת הקהילה ותפקוד בית הכנסת. בחודש מאי 2009, הודיע וייס על פתיחת ישיבת מהר"ת (מנהיגות רוחניות הלכתיות) המסמיכה נשים לפסוק הלכות, אך הן לא ישתתפו בהובלת התפילה. בתגובה הצהירה אגודת ישראל בארצות הברית כי קהילות המסמיכות נשים בתפקידי מנהיגות אינן יכולות יותר לכנות עצמן אורתודוקסיות. נכון ליוני 2013 הסמיכה הישיבה שלש נשים.
רבנית במובן של אשת חינוך, דרשנית או מדריכה רוחנית הוא מושג שכיח גם בציבור האורתודוקסי. חלק מהרבניות מקבלות את הכשרתן במדרשות תורניות לנשים.
ויקטור ומבניאמה
דראפט ה-NBA
ומבניאמה נבחר במקום הראשון בדראפט ה-NBA 2023 על ידי סן אנטוניו ספרס.
1710 בצרפת
נולדו
(קטגוריה:צרפתים שנולדו ב-1710)
הלמוט אוברלאנדר
הלמוט אוברלאנדר (בגרמנית: Helmut Oberlander; 15 בפברואר 1924 – 20 בספטמבר 2021) היה פושע מלחמה נאצי שהיה חבר בכיתות המוות של איינזצגרופן של גרמניה הנאצית בברית המועצות הכבושה במהלך מלחמת העולם השנייה. מופיע ברשימת פושעי המלחמה הנאצים המבוקשים ביותר במרכז שמעון ויזנטל. החל משנת 1994, ממשלת קנדה עשתה מספר ניסיונות לבטל את אזרחותו, על סמך זה שהוא מנע או הציג באופן שגוי את מעורבותו בפשעי מלחמה נאציים.
שלילת אזרחות
בשנת 2020 נודע כי הרשויות בקנדה החלו בתהליך גירושו מהמדינה ובוועדת החקירות של רוסיה פתחו הליך פלילי נגדו על אשמתו ברצח 30,000 מתושבי מחוז רוסטוב.
כביש 789
הכביש הוקם ככביש אזורי חדש בדרום רמת הגולן, במטרה ליצור דרך חלופית לרמה בנוסף לכביש 98, בין צומת כורסי למנחת פיק. סלילתו הסתיימה ב-2001.
טיבוע המשחתת אילת
פעילות במשחתת המותקפת
חידוש הקשר - כבר בטיל הראשון שפגע נכבו מערכות החשמל ומשדרי המשחתת לא פעלו. קצין הגנ"ק נסים משיח הצליח לתקן את מכשיר הקשר הרזרבי עם חלקים ממכשיר אחר. לאחר ניסיונות רבים נוצר קשר עם יחידת צה"ל המוצבת בסיני. .
תאורה ורפסודות הצלה - לאחר כשעה הגיעו מטוסי ווטור של חיל האוויר הישראלי שהאירו את האזור ומטוסי נורד שהטילו רפסודות הצלה מתנפחות. על רפסודה אחת שנתפסה עלו כעשרים ניצולים.
פעולות חילוץ
מסוק ראשון נחת למים והעלה קבוצת ניצולים בפיקוד סגן קלמן כץ. כץ הוטס לתל אביב והובא לדווח לרמטכ"ל יצחק רבין על האירוע. טייסי המסוקים משו את הניצולים מהמים והעבירו אותם לנקודת טיפול רפואי ראשונית בפיקודו של ד"ר יהודה דנון על חוף רומני. בחוף עמד סג"ם אריה מרמרי מצוות המשחתת שזיהה את המגיעים ורשם את פרטיהם כך הצטברה תמונת המצב האנושית.
הניצולים וההרוגים רוכזו בחוף רומני תחילה ולאחר מכן באל עריש שם המתין גם אוטובוס לניצולים שלא נפצעו. פעילות הפינוי האווירי מחוף רומני ומבסיס חיל האוויר באל-עריש, לבתי החולים סורוקה בבאר שבע, אסף הרופא בצריפין ובית החולים תל השומר נמשך עוד מחצית היממה וכלל מסוקים ומטוסי דקוטה שהפעיל חיל האוויר ואוטובוס שהפעיל חיל הרפואה. חוסר התודעה לפגיעות הפנימיות גרם לכך שנפגעים אשר דיממו פנימית פציעתם לא אובחנה הובלו ביוזמת חיל הרפואה באוטובוס. הדרך לקחה כ-6 שעות, והאיחור בהגעתם לבית חולים השפיע לרעה על מצבם.
תגובה ישראלית
ישראל הופתעה מתקיפת המשחתת וראתה בה הפרת הפסקת האש כלומר מעשה של מלחמה בתקופה של רגיעה. כתגובה על טיבוע המשחתת יצא צה"ל ב-24 באוקטובר למבצע אבוקה, שבו החריב באמצעות הפגזה ארטילרית את בתי הזיקוק ומפעלי הדשנים בעיר סואץ. כתוצאה מכך הושמדו 96 אלף טון נפט גולמי, 11 אלף טון בנזין, ו-300 אלף טון אספלט. הנזק למשק המצרי נאמד בכ-60 מיליון לירות מצריות. בנוסף נהרגו בהפגזה 11 מצרים ו-92 נפצעו. לאחר המתקפה הישראלית לא שוקמו בתי הזיקוק בסואץ אלא הוקמו מחדש בעומק מצרים.
לקחים ואחרית דבר
במלחמת יום הכיפורים, במבצע מגבית 16 הוטבעה הספינה ששיגרה את הטיל אל אח"י אילת.
גבעות קארו
גבעות קארו (באנגלית: Karo Hills) הן רכס גבעות מעוגלות שאינן מכוסות קרח בהרי המלכה מוד, באזור חוף אמונדסן של שטח חסות רוס שבאנטארקטיקה.
אזנב מצוי
אֶזְנָב מָצוּי (שם מדעי: Urospermum picroides) הוא המין היחידי של האזנב הנפוץ בארץ. האזנב המצוי מכונה גם "bristly tail seed" (זיפי זנב הזרעונים) ו"prickly goldenfleece" (צמר זהוב קוצני).
חינוך דמוקרטי בגיל הרך
חינוך דמוקרטי בגיל הרך הוא חלק מגישת החינוך הדמוקרטי המקדישה את עצמה ללמד ילדים ערכים דמוקרטיים של אחריות באמצעות יצירת סביבה דמוקרטית עבורם ואשר במרכזה לקיחת אחריות ושותפות. החינוך הדמוקרטי בגיל הרך מאופיין בנתינת האפשרות לילדים לבחור, לעצב ולהבנות את סדר יומם בגן, את חברויותיהם, ותהליכי החקר של סביבתם. הילדים בחינוך הדמוקרטי זכאים לשלושה "סוגי" חופש עיקריים: החופש לבחור מה לעשות, החופש לבחור מה לא לעשות וחופש הביטוי. היכולת לבחור מאפשרת חשיבה ביקורתית, עצמאות ומעודדת תשוקה להתפתחות אישית. ההנחה היא כי חינוך דמוקרטי בגיל הרך מניח אבן פינה בחיי ילדים, בכך שהוא חושף אותם לסביבה המדגישה את חשיבות היותם קשובים לצורכיהם ורצונותיהם, לפיה הם בעלי אחריות על בחירותיהם, ולוקחי אחריות על תוצאות מעשיהם. חינוך דמוקרטי מחייב את הילדים לפעול במרחב חברתי, תוך מתן כבוד לצורכיהם, צורכי הסביבה וחוקי המקום.
חינוך דמוקרטי בישראל
כיום פועלות בארץ כ- 20 מסגרות של גנים ובתי ספר דמוקרטיים ובד בבד נוספו להם בתי־ספר, שאליהם הוכנסו שיטות דמוקרטיות באמצעות מודלים מגוונים כמו "בתי־ספר מתקדמים", "בתי־ספר בחינוך אישי", "בתי־ספר בחלוץ החינוכי" וכן כאלה שהצטרפו במסגרת "ערי חינוך" (אתר המכון לחינוך דמוקרטי). בנוסף לכך, הוקם גם המכון לחינוך דמוקרטי במסגרת מכללת סמינר הקיבוצים בתל אביב שבו מתקיימת פעילות רבה הקשורה בהוראה של החינוך הדמוקרטי ופיתוח מחקר בנושא.
ארגון הגן: נהלים, שגרת פעילות, סדר יום ועיצוב סביבה חינוכית
בחינוך הדמוקרטי מפעילים סדר יום חצי מובנה. הכוונה כאן היא שישנה מסגרת יום בעלת התחלה, אמצע וסוף ובתוך אותה מסגרת מוזמנים הילדים לבחור את עיסוקיהם ולבחור האם לגשת לפעילויות מובנות או למשחק חופשי. באחריות הגנן/גננת נשארת הבחירה של גבולות המסגרת ואופי הפעילויות. גישת סדר יום חצי מובנה נמצאה יעילה ביותר להשגת תוצאות אקדמאיות, תוך שמירה על סקרנות, התנהגות פרו חברתית והנאה בלמידה. בהינתן אפשרויות בחירת הפעילות לילדים, על הסביבה ההתפתחותית לאפשר שימוש בחופש זה. סביבה שמאפשרת משחק, התנסות, חקר, יצירה ולימוד על העולם, תוך שימוש מקסימלי בחמשת החושים, היא סביבה שבתוכה יכול הילד לבחור באמת והיא מעשירה אותו מבחינה לשונית, קוגניטיבית, רגשית וחברתית. בנוסף הסביבה ההתפתחותית צריכה לספק מספר תנאי בסיס, כגון בטיחות, מגוון רחב ונגישות למשחקים וכלי היצירה, תברואה ואסתטיקה.
Last Name
רקע וכתיבה
השיר נכתב על ידי קארי אנדרווד, לוק ליירד והילרי לינדזי והופק על ידי מארק ברייט. השיר מדבר על אישה שנפגשת עם גבר במועדון ובהמשך מבלה איתו בלאס וגאס, לאחר ששתתה הרבה משקאות חריפים. למחרת, היא מתעוררת בבוקר ונחרדת לגלות כי היא התחתנה עם אותו הבחור כשהייתה שיכורה והוא אפילו לא יודע את "שם משפחתה". (אזכור לשם השיר)
Hotline Bling
הצלחה מסחרית
Hotline Bling נכנס לראשונה למצעד הבילבורד הוט 100 בארצות הברית, ב-22 באוגוסט 2015, ומוקם במקום 66. הופעת הבכורה של השיר במצעד הונעה בעיקר מההצלחה המסחרית של השיר, כאשר 41,000 עותקים דיגיטליים נמכרו בשבוע הראשון שלו. עד מהרה נכנס השיר לעשירייה הראשונה במצעד, והיה לראשון של דרייק שהגיע להישג זה מזה שנתיים. בהמשך, הגיע בשיאו במקום השני במצעד ב-24 באוקטובר 2015. השיר שהה במקום השני במשך חמישה שבועות לא רצופים, מאחורי The Hills של דה ויקנד ו-Hello של אדל. נכון לפברואר 2016, נמכרו יותר מ-2 מיליון עותקים של השיר בארצות הברית. Hotline Bling שהה בעשירייה הראשונה במצעד זה במשך תשעה עשר שבועות, עד ל-13 בפברואר 2016.
שושלת יואן
שושלת יואן (במונגולית: , Их Юань Улс, במנדרינית תקנית: 元朝, בפין-יין: Yuán Cháo) הייתה אימפריה של שושלת קיסרים ממוצא מונגולי ששלטה בסין בין תחילת המאה ה-13 לאמצע המאה ה-14. מייסד האימפריה היה קובלאי חאן, נכדו של ג'ינגיס חאן, מקים האימפריה המונגולית. אף שהמונגולים שלטו על שטחים שכללו את צפון סין במשך עשרות שנים, רק ב-1271 הכריז קובלאי חאן רשמית על הקמת שושלת קיסרים בסגנון הסיני המסורתי. באותה תקופה הייתה ממלכתו רק אחת מהישויות (ח'אנות) שנוצרו מהאימפריה המונגולית שהקים ג'ינגיס חאן, ושלטה רק על השטחים שהשתרעו על מרבית סין של ימינו והשטחים סביבה, כולל מונגוליה המודרנית. הייתה זו השושלת הזרה הראשונה ששלטה על כל סין, והיא הצליחה לשמור על השלטון עד שהוחלפה ב-1368 על ידי הקיסרים משושלת מינג. למרות התקופה הארוכה שבה שלטו הקיסרים משושלת יואן על כל סין, שליטתם בשפה הסינית ובכתב הסיני הייתה שטחית והם השתמשו בשפה ובכתב המונגולי.
שלטונו של קובלאי חאן
סכסוכים פנימיים איימו על קובלאי בתוך האימפריה שבשלטונו. הוא דיכא מרידות כנגד שלטונו בטיבט ובצפון מזרח. אשתו האהובה ביותר מתה ב-1281 וכך קרה גם לבנו, יורש העצר המיועד. קובלאי הפך מדוכדך יותר ויותר ופרש מניהול חובותיו כקיסר. הוא חלה ב-1293 ומת ב-18 בפברואר 1294.